|  |  |
| --- | --- |
| \\GRAM_DIM_LAM\Share GrD2\ΔΗΜΟΣ ΛΑΜΙΕΩΝ\ΤΟΥΡΙΣΜΟΣ\GREEK TRAVEL SHOW\logo dhmos lamiewn.png  **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείο Τύπου  & Επικοινωνίας  **Λαμία,12/11/2018** |

**Εκδήλωση προληπτικού ελέγχου και ενημέρωσης**

**για την Οστεοπόρωση στη Λαμία!**

Ο Δήμος Λαμιέων σε συνεργασία με την Ελληνική Αντικαρκινική Εταιρεία Λαμίας και το Σύλλογο Σκελετικής Υγείας «Πεταλούδα» συνδιοργανώνουν εκδήλωση προληπτικού ελέγχου και ενημέρωσης για την οστεοπόρωση με θέμα: «**Σύγχρονες αντιλήψεις για τη διάγνωση και την αντιμετώπιση της Οστεοπόρωσης**» που θα πραγματοποιηθεί την **Τρίτη 13** και την **Τετάρτη 14 Νοεμβρίου 2018**.

Κύριος στόχος της εκδήλωσης είναι η ευαισθητοποίηση και ενημέρωση του κόσμου από εξειδικευμένους επιστήμονες σχετικά με την οστεοπόρωση, την πρόληψη και την αντιμετώπισή της. Η εκδήλωση απευθύνεται σε άτομα κάθε ηλικίας που ενδιαφέρονται να ενημερωθούν για ένα σοβαρό θέμα υγείας όπως η οστεοπόρωση και περιλαμβάνει:

* Δωρεάν μέτρηση προληπτικού ελέγχου οστικής πυκνότητας σε κάθε ενδιαφερόμενο, που θα πραγματοποιηθούν την **Τρίτη 13/11/2018**, από **17:00** μ.μ έως **20:00** μ.μ και την **Τετάρτη 14/11/2018**, από **09:00** π.μ έως **12:00** μ.μστο Πολιτιστικό Κέντρο του Δήμου Λαμιέων, που βρίσκεται στην οδό Λεωνίδου 9-11.
* Την **Τετάρτη 14 Νοεμβρίου 2018** και ώρα **12:30 μ.μ.** στο Πολιτιστικό Κέντρο του Δήμου Λαμιέων θα πραγματοποιηθεί ενημερωτική εκδήλωση με ομιλητές τον Ορθοπεδικό κ. Γεώργιο Γκούζια για τα «**Τα νεότερα δεδομένα γύρω από την οστεοπόρωση**» και την Πρόεδρο του Συλλόγου Σκελετικής Υγείας Πεταλούδα κα. Μέμη Τσεκούρα για «**Το κοινωνικό πρόσωπο της οστεοπόρωσης στην Ελλάδα**». Χαιρετισμό στην εκδήλωση θα απευθύνει η Πρόεδρος της Ελληνικής Αντικαρκινικής Εταιρείας Λαμίας, Γενική Ιατρός, κα. Αλεξάνδρα Βεντούρη – Νασοπούλου.

Οι ενδιαφερόμενοι για πληροφορίες και κλείσιμο ραντεβού μπορούν να απευθύνονται στην κα. Αλεξάνδρα Βεντούρη – Νασοπούλου στο τηλέφωνο 6973039993 από 7 μ.μ. έως 10 μ.μ.

Η πρόσκληση στην εκδήλωση αφορά άτομα κάθε ηλικίας που ενδιαφέρονται να ενημερωθούν για ένα θέμα υγείας που μπορεί εύκολα να μετατραπεί σε πρόβλημα με σοβαρές επιπτώσεις. Ο Σύλλογος Σκελετικής Υγείας, Πεταλούδα, που είναι ένα μη κερδοσκοπικό σωματείο επίσημα αναγνωρισμένο από το Διεθνές Ίδρυμα Οστεοπόρωσης (ΙΟF) και την Παγκόσμια Οργάνωση Υγείας (WHO), πρεσβεύει πως η ενημέρωση αποτελεί την αρχή της πρόληψης και της σωστής αποκατάστασης και συμβουλεύει, τόσο τους νέους όσο και τους μεγαλύτερους, να παρακολουθούν θέματα υγείας ακόμη κι αν δεν τους αφορούν άμεσα.

Η είσοδος θα είναι ελεύθερη για όλους.

**Από το Γραφείο Τύπου**